**Njoftim për konsultim publik**

**(Qyteti i Vlorës, data 09.06.2022 dhe 10.06.2022 ora 18.30, salla e Pallatit të Kulturës)**

**Titulli:** Për miratimin e Planit Vendor të menaxhimit të integruar të mbetjeve, bashkia Vlorë

**Propozuesi:** Projektakti është propozuar nga Kryetari i Bashkisë, z. Dritan Leli.

Sqarime për projektaktin: Relacioni sqarues i projektaktit përcakton arsyet e paraqitura nga propozuesi, të cilat në mënyrë të përmbledhur janë:

1. Shmangia dhe reduktimi i mbetjeve bashkiake për të minimizuar ndikimin në mjedis dhe nxitja e një kulture të parandalimit të mbetjeve bashkiake (Pakti i gjelbër).
2. Planifikimi dhe menaxhimi i integruar, mjedisor dhe si burime të vlefshme i mbetjeve bashkiake në zbatim të hierarkisë së mbetjeve dhe në bashkëpunim me komunitetin, sektorin privat dhe shoqërinë civile.
3. Ngritja dhe fuqizimi i kapaciteteve dhe strukturave efikase dhe zhvillimi i kuadrit rregullator modern për prodhuesit dhe operatorët e mbetjeve.
4. Qëndrueshmëria financiare e shërbimeve të MIM përmes një administrimi efikas të shërbimeve, duke garantuar vlerën e kostos dhe përballueshmërinë e pagesës së tarifës.
5. Informimi, ndërgjegjësimi dhe edukimi intensiv i qytetarëve dhe bizneseve për reduktimin dhe menaxhimin e mbetjeve dhe pjesëmarrja e tyre aktive në veprimtaritë e MIM, në bashkëpunim me shoqërinë civile.

**Kalendari i konsultimit:** Konsultimi publik do të realizohet në Qytetin e Vlorës, në dy takime, në datën 09.06.2022, ora 18.30 dhe 10.06.2022, ora 18.30, salla e Pallatit te Kulturës, kati i dytë.

Grupet e interesit do të kenë mundësi të konsultojnë dokumentat në lidhje me çështjet për diskutim në linkun e mëposhtëm:

<https://vlora.gov.al/projekt-vendim-per-miratimin-e-planit-vendor-te-menaxhimit-te-integruar-te-mbetjeve-bashkia-vlore/>

**Pjesëmarrës:**

Nga ana e Bashkisë dhe e këshillit bashkiak: Kryetari i Komisionit të Shërbimeve në këshillin bashkiak Vlorë, Koordinatori për Njoftimin dhe Konsultimin Publik, Nënkryetarja e Bashkisë Vlore, përfaqësues të Drejtorive të Drejtorisë së Infrastrukturës, përfaqësues të Drejtorisë se Shërbimeve, Përfaqësues të Drejtorisë së Financës, përfaqësues të Ndërmarrjes Publike Bashkiake për Menaxhimin e Mbetjeve Urbane të Bashkisë Vlorë.

* **Nga komuniteti:** Banorët e qytetit të Vlorës dhe Njësive administrative të bashkisë, grupe biznesi si dhe organizata jo fitimprurëse.

**- Forma e konsultimit:** Takime publike

|  |  |
| --- | --- |
| Qëllimi i këshillimit publik | 1. Prezantimi me Planin Vendor të menaxhimit të integruar të mbetjeve, bashkia Vlorë 2. Evidentimi i cështjeve për diskutim të lidhura me prezantimet e objektivave strategjikë e specifikë, treguesve matës dhe masave të parashikuara në Planin Vendor të menaxhimit të mbetjeve. |
| Përshkrimi i çështjeve që trajton Plani Vendor i menaxhimit te mbetjeve te ngurta. | Qeveria shqiptare e përfaqësuar nga Ministria e Financave dhe KfW, kanë nënshkruar marrëveshjen për Financimin e Projektit të Menaxhimit të Mbetjeve të Ngurta në rajonin e Vlorës.  Projekti përfshin ndërtimin e Qendrës së Manaxhimit të Mbetjeve në Sherishtë, me një kapacitet përpunimi prej rreth 1.2 milion ton mbetje, ku pjesë e investimit është ndërtimi i landfillit sanitar, ndërtimi i sistemit të mbledhjes së gazrave, ndërtimi i impiantit të trajtimit të ujërave të ndotura nga mbetjet, impiantit të ndarjes së mbetjeve të riciklueshme me kapacitet rreth 55.000 ton/vit, kapacitete kompostimi për mbetjet organike me kapacitet deri në 4.200 ton/vit. Përveç ndërtimit të Qendrës së Menaxhimit të Mbetjeve është parashikuar investim i mëtejshëm për mbylljen e vendeve ekzistuese të depozitimit në Vlorë dhe Selenicë dhe blerja e makinerive dhe pajisjeve për pastrimin e rrugëve, për grumbullimin dhe transportin e mbetjeve të Bashkisë Vlorë dhe Selenicë.  Projekti zbatohet për një periudhë 5-vjeçare dhe përfshin ndërtimin e një sistemi modern të menaxhimit të integruar të mbetjeve në Bashkinë Vlorë, i cili do të garantojë mbrojtjen e shëndetit të banorëve, të mjedisit dhe të burimeve nayrore, reduktimin e gazrave dhe përmirësimin e kushteve të jetesës për popullsinë e Vlorës, si dhe do të nxisë zhvillimin e turizmit, si një sektor kyç i zhvillimit ekonomik të Bashkisë Vlorë. |
| Pyetjet që ngre Këshilli ndaj publikut | Këshilli i Bashkisë është i interesuar të marrë opinionin e komunitetit në lidhje me çështjet si vijon :   1. Si e ofron shërbimin e pastrimit dhe menaxhimit të mbetjeve sot bashkia e Vlorës? 2. Mendoni ju se duhet përmirësuar ky shërbim nga ana e Bashkisë dhe si? 3. Si e shikoni mundësine për të pasur më në fund një Plan të menaxhimit të integruar të mbetjeve? Mendoni se situata do të përmirësohet? 4. Për cilin nga objektivat e Planit jeni skeptikë dhe pse? Si mund të përmirësohet Plani që të jetë më cilësor shërbimi i pastrimit dhe menaxhimit të mbetjeve? 5. Tjetër |
| Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit | Pas mbledhjes së rekomandimeve, Këshilli i Bashkisë do të ndjekë hapat si vijon:   1. Realizimin nga ana e Sekretariatit të Këshillit i një Përmbledhje të Rekomandimeve dhe rezultateve të plota të takimit që përfshin të gjitha mendimet dhe propozimet që do të vijnë nga komuniteti dhe bërja publike e kësaj Përmbledhje; 2. Dërgimi i kësaj Përmbledhje Rekomandimesh Kryetarit të Bashkisë, Komisionit të Sherbimeve dhe çdo këshilltari të bashkisë; 3. Shqyrtimi nga ana e komisionit të sherbimeve (**mbledhja e komisionit është e hapur për publikun sipas datave të parashikuara në kalendar)** të cdo rekomandimi dhe të opinionit të Kryetarit të Bashkisë; 4. Marrja e vendimit për rekomandimet që do të përfshihen në projekt buxhetin afatmesëm dhe projekt buxhetin vjetor. Vendimi i bashkëngjitet dokumentit të projekt buxhetit afatmesëm dhe projekt buxhetit vjetor; 5. Diskutimi dhe miratimi i aktit në **seancën e hapur** të Mbledhjes së Këshillit; 6. **Informimi i komunitetit,** për marrjen në konsideratë të rekomandimeve ose për mosmarrjen në konsideratë dhe arsyet e mosmarrjes në konsideratë të tyre; 7. **Publikimi** i aktit në faqen e Këshillit të Bashkisë dhe në tabelat e informimit; 8. **Njoftimi** i administratës për aktin e miratuar; 9. **Monitorimi** i zbatimit të tij. |
| Kontaktet dhe afatet e degimit te komenteve, rekomandimeve, verejtjeve | Sugjerimet janë të mirëpritura në adresat e emaileve:  [migena.balla@yahoo.com](mailto:migena.balla@yahoo.com)  aulona10@gmail.com |
| Data e publikimit | 20.05.2022 |
|  |  |